รัฐบาลไทย-ข่าวทำเนียบรัฐบาล-ศูนย์วิจัย ธ.ก.ส. คาดการณ์ราคาสินค้าเกษตรเดือนมีนาคม 2565
วันจันทร์ที่ 7 มีนาคม 2565
ศูนย์วิจัย ธ.ก.ส. คาดการณ์ราคาสินค้าเกษตรเดือนมีนาคม 2565
ศูนย์วิจัยและพัฒนานวัตกรรม ธ.ก.ส. คาดความขัดแย้งระหว่างรัสเซียและยูเครนและมาตรการสนับสนุนของรัฐบาล รวมถึงมาตรการควบคุมการป้องกันการระบาดของโควิด-19 ทําให้ในเดือนมีนาคม 2565 ราคาสินค้าเกษตรส่วนใหญ่  มีแนวโน้มราคาเพิ่มขึ้น
ศูนย์วิจัยและพัฒนานวัตกรรม ธ.ก.ส. คาดความขัดแย้งระหว่างรัสเซียและยูเครนและมาตรการสนับสนุนของรัฐบาล รวมถึงมาตรการควบคุมการป้องกันการระบาดของโควิด-19ทําให้ในเดือนมีนาคม2565 ราคาสินค้าเกษตรส่วนใหญ่ ได้แก่ ข้าวเปลือกเจ้าหอมมะลิ น้ําตาลทรายดิบ มันสําปะหลัง ข้าวโพดเลี้ยงสัตว์ปาล์มน้ํามัน และยางพาราดิบชั้น 3 และสุกรมีแนวโน้มราคาเพิ่มขึ้น ด้านข้าวเปลือกเจ้า ข้าวเปลือกเหนียว กุ้งขาวแวนนาไม และโคเนื้อมีแนวโน้มราคาปรับลดลง
นายสมเกียรติ กิมาวหารองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ศูนย์วิจัยและพัฒนานวัตกรรม ธ.ก.ส. คาดการณ์ราคาสินค้าเกษตรในเดือนมีนาคม2565โดยสินค้าเกษตรที่มีแนวโน้มราคาปรับตัวสูงขึ้น ได้แก่ข้าวเปลือกเจ้าหอมมะลิ ราคา 11,503 - 11,850 บาท/ตัน เพิ่มขึ้นจากเดือนก่อน ร้อยละ 0.50 - 3.54เนื่องจากภาครัฐดําเนินโครงการสินเชื่อชะลอการขายข้าวเปลือกนาปี ปีการผลิต 2564/65 เพื่อชะลอการขายข้าวที่ออกสู่ตลาดในช่วงที่ผ่านมา ส่งผลให้ราคาข้าวหอมมะลิปรับตัวเพิ่มขึ้นน้ําตาลทรายดิบตลาดนิวยอร์กราคา 18.65 - 18.80เซนต์/ปอนด์ (13.32-13.45 บาท/กก.) เพิ่มขึ้นจากเดือนก่อน ร้อยละ 0.65 - 1.45 เนื่องจากสถานการณ์ ความขัดแย้งระหว่างรัสเซียและยูเครน กระทบต่ออุปทานน้ํามันเชื้อเพลิงของโลก ประกอบกับความต้องการใช้น้ํามันที่เพิ่มขึ้นหลังจากกิจกรรมการผลิตทั่วโลกฟื้นตัว ส่งผลให้ราคาน้ํามันดิบมีแนวโน้มเพิ่มขึ้น เป็นผลให้ความต้องการใช้เอทานอลเพื่อเป็นพลังงานทดแทนเพิ่มขึ้นตามไปด้วย ผู้ประกอบการโรงงานน้ําตาลมีการเพิ่มสัดส่วนการนําเข้าอ้อยไปผลิตเอทานอล ส่งผลให้ราคาน้ําตาลทรายปรับสูงขึ้น ข้าวโพดเลี้ยงสัตว์ ราคา 8.99 - 9.02 บาท/กก.เพิ่มขึ้นจากเดือนก่อน ร้อยละ 0.11 - 0.45 เนื่องจากวิกฤตรัสเซีย-ยูเครน กระทบต่อการส่งออกข้าวสาลี เพราะยูเครนเป็นแหล่งผลิตข้าวสาลีส่งออกที่มีศักยภาพสูงของโลก ส่งผลให้ราคาข้าวสาลีนําเข้าสูงกว่าราคาข้าวโพดเลี้ยงสัตว์ในประเทศ ทําให้ผู้ประกอบการใช้ข้าวโพดเลี้ยงสัตว์เพิ่มมากขึ้นเพื่อใช้เป็นปัจจัยในการผลิตอาหารสัตว์ทดแทนข้าวสาลี
มันสําปะหลังราคา 2.33 - 2.37 บาท/กก. เพิ่มขึ้นจากเดือนก่อน ร้อยละ 0.88 - 2.63 เนื่องจากความต้องการใช้มันสําปะหลังของประเทศคู่ค้าสําคัญโดยเฉพาะจีนยังคงเพิ่มขึ้นอย่างต่อเนื่อง ทั้งจากนโยบายด้านพลังงานที่ให้ความสําคัญกับพลังงานสะอาด ส่งผลให้มีความต้องการใช้มันสําปะหลังในอุตสาหกรรมเอทานอลเพิ่มขึ้น แม้ว่าจะเป็นช่วงที่มีผลผลิตออกสู่ตลาดมากปาล์มน้ํามันราคา 8.58 - 9.02 บาท/กก. เพิ่มขึ้นจากเดือนก่อน ร้อยละ 3.12 - 8.41 เนื่องจากราคาน้ํามันดิบในตลาดโลกมีแนวโน้มปรับตัวสูงขึ้นตามกิจกรรมทางเศรษฐกิจในต่างประเทศที่เริ่มฟื้นตัวจากสถานการณ์โควิด-19 ทําให้ความต้องการบริโภคน้ํามันเชื้อเพลิงสูงเกินกว่ากําลังการผลิต ประกอบกับสถานการณ์ความขัดแย้งระหว่างรัสเซีย - ยูเครน ส่งผลต่ออุปทานน้ํามันของโลก ทําให้หันมาใช้พืชพลังงานอย่างปาล์มน้ํามันทดแทนจึงทําให้ราคาปาล์มน้ํามันปรับตัวสูงขึ้น ยางพาราแผ่นดิบชั้น 3ราคา 56.27-57.45 บาท/กก. เพิ่มขึ้นจากเดือนก่อน ร้อยละ 0.18-2.28 เนื่องจากผลผลิตยางพาราในตลาดลดลงจากการเข้าสู่ฤดูกาลปิดกรีดยางพาราในภาคเหนือ ภาคตะวันออกเฉียงเหนือ และ ภาคตะวันออก ประกอบกับประเทศผู้ผลิตยางพารารายใหญ่ของโลก ได้แก่ ไทย อินโดนีเซีย และเวียดนาม ประสบปัญหาการระบาดของโรคใบร่วงชนิดใหม่ และสุกรราคา 95.91 - 96.89 บาท/กก. เพิ่มขึ้นจากเดือนก่อน ร้อยละ 0.13 - 1.15 เนื่องจากราคาต้นทุนการผลิตสุกรเพิ่มสูงขึ้นจากปีก่อนร้อยละ 14 จากราคาอาหารสัตว์ที่ปรับตัวสูงขึ้นตั้งแต่กลางปีที่แล้ว และต้นทุนด้านการรักษาและควบคุมโรคอหิวาต์แอฟริกาในสุกร (African swine fever: ASF) ที่สูง ส่งผลทําให้ราคาเนื้อสุกรปรับตัวเพิ่มขึ้น
ด้านสินค้าเกษตรที่มีแนวโน้มราคาปรับตัวลดลง ได้แก่ ข้าวเปลือกเจ้าความชื้น 15% ราคา7,916 - 7,969 บาท/ตัน ลดลงจากเดือนก่อน ร้อยละ 0.19 - 0.85 เนื่องจากเป็นช่วงที่ผลผลิตข้าวนาปรังกําลังออกสู่ตลาดมากขึ้น ประกอบกับข้าวของเวียดนามออกสู่ตลาดมากที่สุดช่วงกลางเดือนมีนาคม 2565เช่นกัน ข้าวเปลือกเหนียวราคา 9,074-9,343 บาท/ตันลดลงจากเดือนก่อน ร้อยละ 0.51-3.49 เนื่องจากผลผลิตข้าวเหนียวนาปรังเริ่มออกสู่ตลาดเพิ่มขึ้นกุ้งขาวแวนนาไมราคา 176.11 - 176.92 บาท/กก. ลดลงจากเดือนก่อน ร้อยละ 1.71 - 2.16 เนื่องจากความกังวลต่อสถานการณ์การแพร่ระบาดของไวรัสโควิด-19 สายพันธุ์โอมิครอนที่มีจํานวนผู้ติดเชื้อเพิ่มขึ้น ทําให้มีมาตรการควบคุมการแพร่ระบาด ส่งผลให้ความต้องการบริโภคกุ้งลดลงเช่นเดียวกับโคเนื้อราคา 99.13 - 99.25 บาท/กก. ปรับลดลงจากเดือนก่อน ร้อยละ 0.05 – 0.17 เนื่องจากมาตรการควบคุมการแพร่ระบาดของไวรัสโควิด-19ส่งผลให้ความต้องการบริโภคเนื้อโคในประเทศปรับตัวลดลง